Xitoyda o‘tgan bir sutka ichida 12 kishida, Janubiy Koreyada esa 51 kishida koronavirus aniqlandi

Xitoyda so‘nggi sutkada koronavirus bilan kasallanish bo‘yicha 12 ta va kasallik belgisiz o‘tayotgan 3 ta holat aniqlandi. Birorta ham bemor sog‘aymagan hamda vafot etish holatlari qayd etilmagan. Bu haqda Xitoy Sog‘liqni saqlash milliy komissiyasiga tayanib, “Interfaks” xabar berdi.

Ma’lumotlarga ko‘ra, aniqlangan holatlarning 9 tasi mamlakatning o‘zida, 3 tasi chetdan yuqtirilgan.
Bir kun avval koronavirus bilan kasallanish bo‘yicha 22 ta va kasallik belgisiz o‘tayotgan 7 ta holat aniqlangandi. Ularning aksariyati Pekinning Fentay hududidagi “Sinfadi” ulgurji bozori bilan bog‘liq bo‘lib, ayni paytda bozor yopilgan.
Mamlakatda umumiy hisobda 83 430 kishi koronavirusga chalingan, hozirga qadar 4634 bemor COVID-19 qurboniga aylangan.
 Pekindagi bozorda aniqlangan COVID-19 genomining ma’lumotlari aniqlandi
Janubiy Koreyada o‘tgan bir sutka ichida yana 51 kishida koronavirus aniqlandi. Butun mamlakat bo‘ylab koronavirusga chalinganlar soni 12 535 kishiga, sog‘ayganlar esa 10 930 kishiga yetdi. COVID-19 qurbonlari soni esa 281 kishini tashkil etmoqda.
Sog‘liqni saqlash vazirligi huzuridagi Kasalliklar nazorati va profilaktikasi markazining (KCDC) ta’kidlashicha, kasallanganlarning 31 nafari virusni mamlakatning o‘zida, 20 nafari chetdan yuqtirgan.
Mamlakatda o‘tgan bir sutka ichida 22 kishiga kasalxonalardan javob berilgan. Janubiy Koreyada hozirga qadar koronavirusga 1,2 million kishi tekshirilgan.
 JSST: Koronavirusga qarshi uchta vaksina sinovlarning so‘nggi bosqichida qatnashadi